เปิดกำหนดการถ่ายทอดสดพระราชพิธีถวายพระเพลิงร.9 วันนี้
เปิดกำหนดการถ่ายทอดสดพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร วันนี้ (25 ต.ค.)
27 ต.ค. 2560

ผู้สื่อข่าวรายงานว่า ในวันนี้ (25 ต.ค.) โทรทัศน์รวมการเฉพาะกิจแห่งประเทศไทย (ทรท.) ร่วมกับกรมประชาสัมพันธ์ และสถานีวิทยุโทรทัศน์ทุกสถานี พร้อมถ่ายทอดสดพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร มีผู้บรรยายภาษาไทย 11 คน ผู้บรรยายภาษาอังกฤษ 2 คน โดยจะเริ่มถ่ายทอดสดตั้งแต่เวลา 16.30 น. จนจบพระราชพิธีบำเพ็ญพระราชกุศลออกพระเมรุมาศ ณ พระที่นั่งดุสิตมหาปราสาท ในพระบรมมหาราชวัง
 